ଏହି ୧୦ଟି ଚେହେରା କରିବାକୁ ଯାଉଛନ୍ତି ବଲିଉଡରେ ଡେବ୍ୟୁ ! କ୍ୟାଟ୍ରିନା କୈଫଙ୍କ ଭଉଣୀଙ୍କ ଠାରୁ ଆରମ୍ଭ କରି 'ମିସ୍ ୱାର୍ଲ୍ଡ 'ମାନୁଷି ଚିଲ୍ଲର୍ ଅଛନ୍ତି ଏଥିରେ ସାମିଲ୍... - Enews Online\nଏହି ୧୦ଟି ଚେହେରା କରିବାକୁ ଯାଉଛନ୍ତି ବଲିଉଡରେ ଡେବ୍ୟୁ ! କ୍ୟାଟ୍ରିନା କୈଫଙ୍କ ଭଉଣୀଙ୍କ ଠାରୁ ଆରମ୍ଭ କରି 'ମିସ୍ ୱାର୍ଲ୍ଡ 'ମାନୁଷି ଚିଲ୍ଲର୍ ଅଛନ୍ତି ଏଥିରେ ସାମିଲ୍...\nପ୍ରତ୍ୟେକ ଥର ଭଳି ୨୦୨୧ମସିହାରେ ମଧ୍ୟ ବଲିଉଡରେ ଅନେକ ନୂଆ ଚେହେରା ଦେଖିବାକୁ ମିଳିବ ଯାହା ମଧ୍ୟରୁ ଅନେକଙ୍କୁ ଆପଣ ପୂର୍ବରୁ ଜାଣିଥିବେ । କ୍ୟାଟ୍ରିନା କୈଫଙ୍କ ଭଉଣୀ ଇସାବେଲ କୈଫ୍, ସୁନୀଲ୍ ଶେଟ୍ଟୀଙ୍କ ପୁଅ ଆହାନ ଶେଟ୍ଟୀ ଏବଂ ମିଥୁନ ଚକ୍ରବର୍ତ୍ତୀଙ୍କ ଝିଅ ନମାଶୀ ଚକ୍ରବର୍ତ୍ତୀଙ୍କ ଭଳି ଅନେକ ନୂଆ ଚେହେରାକୁ ବଲିଉଡ ସ୍ୱାଗତ କରିବାକୁ ଯାଉଛି । ଆସନ୍ତୁ ଜାଣିବା ଏହି ଦଶଟି ନୂଆ ଅଭିନେତା ଓ ଅଭିନେତ୍ରୀଙ୍କ ବିଷୟରେ କିଛି କଥା ।\n୧) ମାନୁଷି ଚିଲ୍ଲର\n'ମିସ ୱାର୍ଲ୍ଡ' ମାନୁଷି ଐତିହାସିକ ଡ୍ରାମା ଫିଲ୍ମ 'ପୃଥ୍ବୀରାଜ୍' ସହ ବଲିଉଡରେ ଡେବ୍ୟୁ କରିବେ । ମାନୁଷି ଫିଲ୍ମ 'ପୃଥ୍ୱୀରାଜ୍'ରେ ସୟୋଗିତା ଭୂମିକାରେ ଅଭିନୟ କରିବେ ।\n୨) ଇସାବେଲ୍ କୈଫ୍\nକ୍ୟାଟ୍ରିନାଙ୍କ ସାନ ଭଉଣୀ ଇସାବେଲ କୈଫ ଫିଲ୍ମ 'ଟାଇମ୍ ଟୁ ଡ୍ୟାନ୍ସ'ରେ ସୁରଜ୍ ପାଞ୍ଚୋଲିଙ୍କ ସହ ଡେବ୍ୟୁ କରିବାକୁ ଯାଉଛନ୍ତି । ଏହା ବ୍ୟତୀତ ସେ ଆୟୁଷ ଶର୍ମାଙ୍କ ସହ ଚଳଚ୍ଚିତ୍ର 'କ୍ୱାଥା'ରେ ଅଭିନୟ କରିବାକୁ ଯାଉଛନ୍ତି । ଇସାବେଲଙ୍କର ଆଉ ଏକ ଫିଲ୍ମ ପୁଲକିତ ସମ୍ରାଟଙ୍କ ସହ ଆସୁଛି ଯାହାର ନାମ ହେଉଛି 'ସୁସ୍ବାଗତମ ଖୁଶାମଦିଦ' ।\n୩) ଆହାନ ଶେଟ୍ଟୀ\nଅହାନ ଶେଟ୍ଟୀ ହେଉଛନ୍ତି ୯୦ଦଶକର ସୁପରଷ୍ଟାର୍ ସୁନୀଲ୍ ଶେଟ୍ଟୀଙ୍କ ପୁଅ । ୨୦୨୧ ମସିହାରେ ଆହାନ୍ ମିଲାନ୍ ଲୁଥ୍ରିଆଙ୍କ ଫିଲ୍ମ 'ତଡପ୍'ରୁ ବଲିଉଡରେ ଡେବ୍ୟୁ କରିବାକୁ ଯାଉଛନ୍ତି । ତାଙ୍କର ବିପକ୍ଷରେ ନାୟିକା ହେବେ ତାରା ସୁତରିଆ । 'ତଡପ୍' ହେଉଛି ତେଲୁଗୁର ସୁପରହିଟ୍ ଚଳଚ୍ଚିତ୍ର 'ଆରଏକ୍ସ ୧୦୦'ର ହିନ୍ଦୀ ରିମେକ୍ ।\n୪) ଅଜୟ ନାଗର\nଆପଣ ଅଜୟ ନାଗରଙ୍କୁ ନିଶ୍ଚୟ ଜାଣିଥିବେ । ଅଜୟ ନାଗର ସୋସିଆଲ୍ ମିଡିଆରେ 'କ୍ୟାରି ମିନାଟି' ନାମରେ ଜଣାଶୁଣା । ସେ ଅଜୟ ଦେବଗନ୍ ଏବଂ ଅମିତାଭ ବଚ୍ଚନଙ୍କ ଫିଲ୍ମ 'ମେୟଡେ'ରେ ନଜର ଆସିବେ ।\n୫) ନମାଶି ଚକ୍ରବର୍ତ୍ତୀ\nଦୀର୍ଘ ଦିନ ଧରି ଆଲୋଚନା ହୋଇଆସୁଛି ଯେ ମିଥୁନ ଚକ୍ରବର୍ତ୍ତୀଙ୍କ ବଡ ଝିଅ ଦିଶାନି ଚକ୍ରବର୍ତ୍ତୀ ଚଳଚ୍ଚିତ୍ର ଜଗତରେ ପାଦ ଦେବେ । କିନ୍ତୁ ଦିଶାନୀଙ୍କ ଡେବ୍ୟୁ ପାଇଁ ଏବେ ସମୟ ଲାଗିବ । ଏହା ଭିତରେ ମିଥୁନ ଚକ୍ରବର୍ତ୍ତୀଙ୍କ ସାନ ଝିଅ ନମାଶୀ ବଲିଉଡରେରେ ଡେବ୍ୟୁ କରିବା ପାଇଁ ପ୍ରସ୍ତୁତ ହେଲେଣି । ସେ ରାଜକୁମାର ସଂତୋଷିଙ୍କ ଫିଲ୍ମ 'ବ୍ୟାଡ୍ ବୟ'ରେ ନଜର ଆସିବେ ।\n୬) କ୍ରିଷ୍ଟାଲ୍ ଡି'ସୁଜା\nଅମିତାଭ ବଚ୍ଚନ, ଇମ୍ରାନ୍ ହାଶମୀ ଏବଂ ରିୟା ଚକ୍ରବର୍ତ୍ତୀଙ୍କ ସହ ରୁମି ଜାଫ୍ରିଙ୍କ ଫିଲ୍ମ 'ଚେହେରେ'ରେ କ୍ରିଷ୍ଟାଲଙ୍କୁ ଦେଖିବାକୁ ମିଳିବ ।\n୭) ଲକ୍ଷ୍ୟ ଲାଲୱାନି\n'ପରଦେଶ ମେ ହେ ମେରା ଦିଲ୍' ଏବଂ 'ପୋରସ୍' ଭଳି ସିରିଏଲରେ କାମ କରିବା ପରେ ଲକ୍ଷ୍ୟ ଲାଲୱାନିଙ୍କ ହାତକୁ ଆସିଛି ଧର୍ମା ପ୍ରଡକ୍ସନର ଫିଲ୍ମ 'ଦୋସ୍ତାନା ୨' । ଏଥିରେ ତାଙ୍କୁ ଜାହ୍ନବୀ କପୁର୍ ଏବଂ କାର୍ତ୍ତିକ୍ ଆର୍ଯ୍ୟନଙ୍କ ସହ ଦେଖିବାକୁ ମିଳିବ ।\n୮) ରଶ୍ମିକା ମନ୍ଦାନା\nସାଉଥ୍ ଷ୍ଟାର୍ ରଶ୍ମିକା ମନ୍ଦାନା ବଲିଉଡରେ 'ମିଶନ୍ ମଜନୁ' ସହ ଡେବ୍ୟୁ କରିବାକୁ ଯାଉଛନ୍ତି । ତାଙ୍କର ବିପକ୍ଷରେ ନାୟକ ହେବେ ସିଦ୍ଧାର୍ଥ ମଲହୋତ୍ରା ।\n୯) ଶାଲିନୀ ପାଣ୍ଡେ\n'ଅର୍ଜୁନ ରେଡ୍ଡୀ'ରେ କାମ କରିବା ପରେ ଶାଲିନୀ ପାଣ୍ଡେ ରାତାରାତି ଷ୍ଟାର୍ ହୋଇଥିଲେ । ସେ ଫିଲ୍ମ 'ଜୟେଶଭାଇ ଜୋରଦାର୍'ରେ ରଣଭୀର ସିଂଙ୍କ ସହ ନଜର ଆସିବେ ।\n୧୦) ଶୋରବରୀ ଶାହା\nଅଭିନେତ୍ରୀ ଶୋରବରୀ ଶାହା ଫିଲ୍ମ 'ବଣ୍ଟି ଔର୍ ବବଲି ୨' ସହିତ ବଡ ପରଦାରେ ଡେବ୍ୟୁ କରିବେ । ତାଙ୍କ ସହ ଫିଲ୍ମରେ ରାନୀ ମୁଖାର୍ଜୀ, ସୈଫ ଅଲି ଖାନ୍ ଏବଂ ସିଦ୍ଧାନ୍ତ ଚତୁର୍ବେଦୀ ମଧ୍ୟ ରହିବେ ।
